
Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse “Linna ametiasutuse hallatava asutuse Narva Hooldekodu asutamine“ vastuvõtmist vastavalt lisatud Narva Linnavolikogu otsuse eelnõule. 

2. Volitada Narva Linnavalitsuse abilinnapea Aleksander Ljudvig´ut kandma ette eelnimetatud küsimust Narva Linnavolikogu istungil.

Linna ametiasutuse hallatava asutuse Narva Hooldekodu asutamine


1. Asjaolud ja menetluse käik

19.06.2008 võttis Linnavolikogu vastu otsuse nr 230 „Linnavalitsusele riigihane korraldamise ülesande andmine Narva linnale sobivate ruumide rentimiseks hooldekodu vajadusteks ning Linnavalitsuse kohustamine esitada ettepanekud hooldekodu haldamise võimalustest”. Hange viidi läbi Narva linna Sotsiaalabiameti vahendusel Narva Linnavalitsuse korralduse 21.01.2009 nr 80-k ja 02.02.2009 nr 88-k alusel. Hankele laekunud pakkumisi hindas ja võrdles Linnavalitsuse konkursikomisjon. Narva Linnavalitsuse 29.04.2009 korraldusega nr 485-k tunnistati pakkuja Castnix Invest OÜ (registrikood 11444148) kvalifitseerimistingimustele vastavaks ja tema poolt esitatud pakkumus vastavaks hankedokumentides esitatud tingimustele. 22.05.2009 võttis Narva Linnavolikogu vastu otsuse nr 78, millega volitati Narva linnapead sõlmima linna nimel hooldekodu ruumide rendileping.

Narva linn, tegutsedes Narva Linnavalitsuse kaudu, sõlmis 11.06.2009 hooldekodu ruumide rendilepingu Castnix Invest OÜ-ga. Leping on sõlmitud 25 aastaks arvates hooldekodu rentnikule üleandmisest. Linnal on eesõigus lepingu korrektse täitmise korral lepingu tähtaega pikendada vähemalt 15 aasta võrra. Renditava pinna suuruseks on lepingus märgitud 3891 m2. Rendi hind on 135 krooni/m² (8.628 eurot/m2) eest ühes kalendrikuus ja hind suureneb tarbijahinnaindeksi suurenemisel lepingus toodud valemi kohaselt. Lisaks rendile tasub rentnik kõikide lepingu esemega seotud kommunaal- ja muude teenuste kasutamise eest vastavalt tegelikule kulule.

15.05.2012 esitas Castnix Invest OÜ taotluse kasutusluba väljastamiseks ning Arhitektuuri- ja Linnaplaneerimise Ameti poolt on algatatud vastav menetlus. Peale kasutusluba väljastamist toimub objekti üleandmine linna kasutusse vastavalt rendilepingu punktile 2.2.


2. Õiguslikud alused

Vastavalt kohaliku omavalitsuse korralduse seaduse § 22 lõike 1 punktile 34 kuulub volikogu ainupädevusse linna ametiasutuse hallatava asutuse moodustamise küsimuse lahendamine. Sama seaduse § 35 lõike 2 alusel linna ametiasutuse hallatava asutuse asutamise otsustab volikogu.


3. Otsus

3.1 Asutada linna ametiasutuse hallatava asutuse Narva Hooldekodu alates 01.07.2012.
3.2 Narva linnavalitsusel valmistada ette linna 2012 aasta eelarve muutmine tagamaks asutuse tööd jooksval aastal.

4. Rakendussätted

4.1 Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.
4.2 Otsus jõustub seaduses sätestatud korras.




Aleksandr Jefimov
Linnavolikogu esimees

